PLINY: NATURAL HISTORY 



Cato docuit vinum fieri e nigra siccata usque in aridi- 

 tatem in umbra atque ita musto indita : si non siccen- 

 tur bacae, oleum gigni. postea conpertum et ex alba 

 vinum fieri album, duobus sextariis myrti tusae in 

 vini tribus heminis maceratae expressaeque. folia et 

 per se siccantur in farinam ad ulcerum remedia in 

 corpore humano leniter mordaci pulvere ac refri- 



124 gerandis sudoribus. quinimmo oleo quoque, mirum 

 dictu, inest quidam vini sapor simulque pinguis 

 Hquor, praecipua vi ad corrigenda vina saccis ante 

 perfusis : retinet quippe faecem, nec praeter purum 

 liquorem transire patitur datque se comitem praeci- 

 pua commendatione liquato. virgae quoque eius, 

 gestatae modo viatori, prosunt in longo itincre pediti. 

 quin et virgei anuli expertes ferri inguinum tumori 

 medentur. 



125 XXXVIII. Bellicis quoque se rebiLS inseruit, trium- 

 phansque de Sabinis P. Postumius Tubertus in consu- 

 latu, qui primus omnium ovans ingressus urbem est, 

 quoniam rem leniter sine cruore gesserat myrto Vene- 

 ris victricis coronatus incessit optabilemque arborem 

 etiam hostibus fecit. haec postea ovantium fuit 

 372 



